proxectonos/corpus_dominio_legal_administrativo_tmp huggingface dataset:
15/05/2018 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Resolución pola que se aproba a lista provisional de admitidos e excluídos ao proceso selectivo correspondente á oferta de emprego público do ano 2015

D. Valentín González Formoso, Presidente da Deputación Provincial da Coruña, Rematado o prazo de presentación de solicitudes presentadas para tomar parte nas probas selectivas convocadas por Resolución desta Presidencia do 23/03/2018 (BOE nº 86 de 09/04/2018), para prover as prazas incluídas na oferta de emprego público do 2015, (Profesor/a de secundaria, Área de física e química e Profesor/a técnico FP, especialidade de mecanizado e mantemento de máquinas) e tendo en conta as bases da convocatoria aprobadas pola Xunta de Goberno na sesión celebrada o 16/03/2018 (BOP nº 55 do 21/03/2018), RESOLVO: De conformidade co disposto no artigo 12 do Decreto 95/1991, polo que se aproba o Regulamento de selección do persoal da administración de Galicia, e o punto 4 das Bases Xerais que rexerán os procesos selectivos correspondentes á oferta de emprego público do ano 2015, aprobar as listas provisionais de aspirantes admitidos e excluídos ás citadas probas selectivas, que de seguido se relacionan, con indicación da causa da súa exclusión, e dispoñer a súa publicación no Boletín Oficial da Provincia, fixándose un prazo de dez días hábiles, contados a partir do seguinte o da publicación, para presentar reclamación ou poder emendar o defecto que motive a exclusión. Así mesmo, aqueles aspirantes que detecten erros na consignación dos seus datos persoais poderán manifestalo no mesmo prazo. A Coruña, 11 de maio de 2018 O deputado O secretario PDFR 21179/2015 do 01/10/2015 Antonio Leira Piñeiro José Luis Almau Supervía
15/05/2018 | Administración LocalMunicipal
Cariño
Piscina abril 2018

ANUNCIO DE COBRAMENTO No Decreto da Alcaldía 292/2018, de data 09 de MAIO de 2018, aprobáronse os padróns fiscais de contribuíntes que deseguido se relacionan: – Taxa por prestación do servizo público das instalacións da piscina municipal de Cariño, correspondente ó mes de abril de 2018. Prazo de ingreso: o prazo de ingreso en período voluntario será dende o día 10 de maio de 2018 ata o 9 de xullo de 2018, ámbolos dous inclusives. Modalidade de pagamento: o importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: o padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, do 17 de decembro. De non presentarse reclamacións entenderase defnitivamente aprobado o padrón, empezando a contar o prazo dun mes para a interposición do recurso de repsición ante o Sr. alcalde-presidente. O presente anuncio ten carácter de notificación colectiva ao amparo do disposto no artigo 102,3 da Lei xeral tributaria, e o artigo 24 do regulamento xeral de recadación. Recursos: durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso-Administrativo de Ferrol, recurso contencioso-administrativo, no prazo de dous meses, contados dende o día seguinte ao da notificación da devandita resolución. De non recaer resolución no prazo dun mes, a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecideos nos artigo 43 e 44 da Lei 30/1992, do 26 de novembro, de réxime xurídico das administracións pública e do procedemento administrativo común, sen prejuicio de interpoñer calquera outro recurso que se estime pertinente. Cariño, 10 de mayo de 2018. O alcalde José Miguel Alonso Pumar
15/05/2018 | Administración LocalMunicipal
Mesía
Aprobación do padrón fiscal das taxas polo servizo de abastecemento de auga

Aprobación do padrón fiscal das taxas polo servizo de abastecemento de auga En data 9 de maio de 2018 o Sr. alcalde ditou o decreto n.º /2018 que literalmente se transcribe: “Visto o padrón fiscal da taxa polo servizo de abastecemento de auga, saneamento e canon de auga correspondente ao 1.º trimestre do 2018, de conformidade co artigo 21.1 s) da Lei 7/1985, do 2 abril, resolvo: Primeiro. –Aprobar o padrón das taxas polo servizo de abastecemento de auga, saneamento e canon da auga correspondente ao primeiro trimestre de 2018. Segundo. –Expor ó público todos os datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Terceiro. –Establecer o período de cobramento en período voluntario, que abranguerá dende o 1 de xuño de 2018 ó 1 de agosto de 2018. Transcorrido o mesmo procederase a esixir os xuros de mora e os recargos que legalmente procedan, de acordo co previsto no artigo 28 da Lei Xeral Tributaria. Cuarto. –A falta de pagamento en período voluntario do canon da auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico – administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ó público do padrón. Quinto. –Contra as liquidacións incorporadas ó padrón todos os interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso - administrativa. Tamén se poderá interpor calquera outro recurso que se estime conveniente.” En Mesía, a 10 de maio de 2018. O alcalde-presidente, D. Mariano Iglesias Castro.
15/05/2018 | Administración LocalMunicipal
Fene
Servizos Económicos e Tributarios
Anuncio de cobranza dos padróns fiscais do mes de febreiro de SAF a través da Lei de Dependencia e Programa Básico de Axuda no Fogar

ANUNCIO DE COBRANZA Por Resolución da Alcaldía núm.526/2018, de 9 de maio, aprobáronse os padróns fiscais correspondentes ao mes de febreiro do 2018 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, todos os interesados poderán interpoñer as reclamacións ou alegacións que consideren pertinentes ante a Alcaldía. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpoñer os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno Período de cobro: O prazo de cobro, en período voluntario, será de dous meses, contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Asinado dixitalmente en Fene polo alcalde, Gumersindo Pedro Galego Feal, o 9 de maio de 2018.
02/05/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 24 de abril de 2018, da Xefatura Territorial da Coruña, que sinala data para o pagamento do prezo xusto por expropiación, no concello de Santiago de Compostela (expediente IN407A 2015/14-1)

De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta xefatura territorial acorda sinalar o día 5 de xuño de 2018, a partir das 12:00 horas, para que o pagador da entidade beneficiaria Unión Fenosa Distribución, SA, proceda nas oficinas de urbanismo da casa consistorial do concello de Santiago de Compostela, ao pagamento do prezo xusto e xuros, por expropiación e imposición de servidumes de paso da instalación eléctrica denominada LMT, CT, RBT Sarela de Arriba, no concello de Santiago de Compostela, (expediente IN407A 2015/14-1), ás persoas propostas como propietarias ou titulares de dereitos sobre as fincas afectadas, ás que igualmente se lles dirixirá notificación individual ao efecto. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 24 de abril de 2018 Isidoro Martínez Arca Xefe Territorial da Coruña
02/05/2018 | Administración LocalMunicipal
Ames
Anuncio de exposición pública da aprobación inicial do orzamento xeral e cadro de persoal do Concello de Ames para o exercicio 2018

O Pleno do Concello de Ames, en sesión de data 26 de abril de 2018, aprobou inicialmente o Orzamento Xeral do Concello para o exercicio 2018 xunto co cadro de persoal. Segundo o previsto no artigo 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese a exposición pública este acordo inicial xunto co expediente completo, aos efectos de presentación de reclamacións que se consideren oportunas, dirixidas ao Pleno, por un prazo de quince días hábiles a contar dende a data de publicación do presente anuncio no Boletín Oficial da Provincia. Se non se producen alegacións ou reclamacións o acordo de aprobación inicial entenderase aprobado con carácter definitivo. Ames, 27 de abril de 2018. O alcalde José Manuel Miñones Conde,-
02/05/2018 | Administración LocalMunicipal
Narón
Secretaría
Aprobación inicial cadro de persoal e RPT Concello de Narón e Padroado da Cultura 2018

Aprobada inicialmente polo Pleno do Concello en sesión extraordinaria celebrada o 19.04.2018 a plantilla e a Relación de Postos de Traballo municipal e do Padroado de Cultura para 2018, en cumprimento do disposto no artigo 202.2 da Lei 2/2015, do 29 de abril, de emprego público de Galicia exponse ao público na Secretaria Xeral deste Concello, polo prazo de 20 días hábiles, que empezarán a contarse dende o día seguinte ao da inserción do presente edicto no Boletín Oficial da Provincia, a fin de que durante o mesmo os interesados lexitimados poidan formular as reclamacións que consideren oportunas para a súa resolución polo Pleno. No caso de non presentarse reclamacións, consideraranse definitivamente aprobados. Narón, 26 de abril de 2018 A alcaldesa Marian Ferreiro Díaz
02/05/2018 | Administración LocalMunicipal
A Laracha
Corrección Bases monitor de turismo

O día 19 de abril de 2018 publicouse no BOP as bases para a contratación dun/nha Técnico(a de Turismo. O prazo para a presentación das instancias é de 10 días hábiles. Do 20 de abril de 2018 ata o 5 de maio de 2018 incluidos. Advertido erro na redacción da entrevista curricular corríxese quedando do seguinte xeito: Entrevista curricular (máxima 1 punto) Realizarase a entrevista persoal curricular de conformidade co Estatuto Básico do Empregado Público, RD lexistativo 5/2015) será persoal e individual con cada candidato e versará sobre as tarefas e os cometidos do posto de traballo ofertado. Esta entrevista é optativa para o tribunal. Cabe sinalar que dita circunstancia non afecta o prazo de presentación de instancias iniciado coa publicación das bases no BOP n.º 74, do día 19 de abril de 2018. A Laracha, 24 de Abril de 2018 O Alcalde José Manuel López Varela
02/05/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.29006 Concesión dun caudal de auga á Comunidade de Usuarios de Chacín, no concello de Mazaricos (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 24 de abril de 2018 e como resultado do expediente incoado ó efecto, outorgóuselle á Comunidade de Usuarios de Chacín, unha concesión de 10.490 m 3 anuais de auga que procede de dous mananciais, Fonte de Riba da Braña e Fonte de Braña de Chacín, na parroquia de Chacín (Santa Baia), no concello de Mazaricos (A Coruña), con destino a uso doméstico e gandeiro. Número Expte.: DH. A15.29006 Santiago de Compostela, 26 de abril de 2018 O xefe do Servizo de Tramitación Técnico-Administrativa do Dominio Público Hidráulico Meixiang Spielmann Besana
02/05/2018 | Administración LocalMunicipal
Ortigueira
Secretaría
Aprobación inicial de expedientes de modificación da base número 33 de execución do orzamento do Concello de Ortigueira

O Concello Pleno, en sesión do día 26 de abril de 2018, aprobou inicialmente o expediente de modificación da base número 33 das de execución do orzamento deste Concello relativa ás subvencións nominativas O que se expón ao público, durante o prazo de quince días hábiles contados a partir da publicación do presente anuncio no Boletín Oficial da Provincia e no Taboleiro de Edictos do Concello, a efectos da presentación de reclamacións ante o Pleno, segundo o disposto no artigo 169, do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das facendas locais. Se ao remate do período de exposición pública non se presentaran reclamacións, o expediente consideraranse definitivamente aprobado, conforme ao establecido na citada lexislación. O que se fai publico para xeral coñecemento e aos efectos oportunos Ortigueira, 26 de abril de 2018 O Alcalde. Juan Vicente Penabad Muras
02/05/2018 | Administración LocalMunicipal
Ortigueira
Secretaría
Padrón de contribuíntes de taxa polo servizo municipal de recollida do lixo correspondente ao primeiro trimestre de 2018

Por resolución da Alcaldía número 2018-0368 deste Concello, foi aprobado o PADRÓN DE CONTRIBUÍNTES DE TAXA POLO SERVIZO MUNICIPAL DE RECOLLIDA DO LIXO CORRESPONDENTE AO PRIMEIRO TRIMESTRE DE 2018 De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período dun mes a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo dun mes, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso- administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa Igualmente advírtese que tamén poderán utilizar calquera outro recurso que estimen pertinente, así como exercer as accións que procedan ante a xurisdición competente. O período voluntario para o cobro do importe das cotas establécese en DOUS MESES, contados desde a presente publicación no Boletín Oficial da Provincia. Transcorrido o período de cobro en voluntaria sen que se satisfixeron as cotas, iniciarase o procedemento de présa con arranxo ao disposto no artigo 69 e seguintes do Regulamento Xeral de Recadación. Este anuncio ten o carácter de notificación colectiva ao amparo do disposto no artigo 102 da Lei Xeral Tributaria. Ortigueira, 25 de abril de 2018 O Alcalde, Juan Vicente Penabad Muras
02/05/2018 | Administración LocalMunicipal
Mañón
Padrón subministro de auga, primeiro trimestre 2018

Por resolución da Alcaldía de data 26 de abril de 2018, adoptouse o acordo de aprobar o padrón cobratorio da taxa polo subministro de auga correspondente ó primeiro trimestre do ano 2018. O referido padrón queda exposto ó público durante o prazo de quince días hábiles, contados dende o seguinte ó da publicación deste anuncio no Boletín Oficial da Provincia. A presente publicación servirá de notificación colectiva conforme ó establecido no artigo 102.3 da Lei 58/2003, do 17 de decembro, Xeral Tributaria. Contra o acordo mencionado, os interesados poderán interpoñer, ante a Alcaldía, o recurso de reposición, previo ó contencioso-administrativo do artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, nos termos previstos no referido artigo; a repercusión do canon da auga poderá ser obxecto de reclamación económico-administrativa ante o órgano económico administrativo da Comunidade Autónoma de Galicia no prazo dun mes dende que se entenda producida a notificación. O período de pago en vía voluntaria remata o 26 de xuño de 2018. Transcorrido este prazo iniciarase o período executivo e a débeda esixirase pola vía de constrinximento; polo Concello a débeda correspondente ó subministro da auga e pola Consellería competente en materia de facenda da Xunta de Galicia a débeda correspondente ó canon da auga. Mañón, 26 de xaneiro de 2018. O ALCALDE Alfonso Emilio Balseiro Gómez
02/05/2018 | Administración LocalMunicipal
A Coruña
Servizo de Persoal
Anuncio modificación das bases da convocatoria dun proceso de selección para a cobertura de dúas prazas de técnicos/as de residuos, para excución dun programa temporal baixo a modalidade de funcionarios/as interinos/as

No Boletín Oficial da Provincia nº 24 de data 02 de febreiro de 2018, publicouse o anuncio da convocatoria dun proceso de selección para a cobertura de dúas prazas de técnicos/as de residuos, para execución dun programa temporal baixo a modalidade de funcionarios/as interinos/as. Por Resolución Concelleira delegada de Facenda e Administración, por delegación da Xunta de Goberno Local, de data 16 de abril de 2018, modificouse o apartado a) da base terceira das bases, quedando redactado da seguinte forma: Licenciatura universitaria en química; bioloxía; arquitectura; enxeñería de camiños, canles e portos e enxeñería industrial, ou Grao oficial universitario equivalente a estas titulacións. Abrese un novo prazo de presentación de solicitudes é dez días hábiles, contados desde o día seguinte ao da publicación deste anuncio no Boletín Oficial da Provincia (BOP), para os interesados que non se poderon presentar no prazo anterior (do 5 ao 19 de febreiro de 2018, ambos inclusive) manténdose as solicitudes presentadas en dito prazo. As bases modificadas desta convocatoria están a disposición dos interesados na páxina web do Concello da Coruña (www.coruna.es) na pestana “Concello” opción “Selección de Persoal”. A Coruña, 25 de abril de 2018 O Director de Economía, Facenda e Administración Eduardo Mera Rico
02/05/2018 | Administración LocalMunicipal
Vilasantar
Aprobación inicial da Modificación da Ordenanza reguladora do IBI, IAE e ICIO do Concello de Vilasantar

O Pleno do Concello de Vilasantar, na sesión extraordinaria realizada o día 7 de marzo de 2018, acordou a aprobación inicial da modificación da Ordenanza reguladora do Imposto de bens inmobles, do Imposto de actividades económicas e do Imposto de construcións, instalacións e obras do Concello de Vilasantar. O acordo provisional estará exposto ao público durante trinta días no taboleiro de edictos do Concello e o expediente administrativo poderá ser examinado nas oficinas municipais para que, durante o mesmo prazo, os interesados poidan presentar as reclamacións que estimen oportunas. De non presentarse reclamacións, entenderase definitivamente adoptado o acordo, procedéndose a publicar o texto íntegro da modificación no Boletín Oficial da Provincia. O presente anuncio publicase aos efectos previstos no artigo 17 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais. Vilasantar, 25 de abril de 2018 O alcalde Fernando Pérez Fernández
02/05/2018 | Administración LocalMunicipal
Cedeira
Anuncio de aprobación inicial do presuposto do exercicio 2018 e do catálogo de postos de traballo

Anuncio de aprobación inicial do presuposto do exercicio 2018 e do catálogo de postos de traballo Nas dependencias municipais deste Concello e conforme dispoñen os artigos 112 da Lei 7/1985, do 2 de abril, e 169.1 do Real Decreto Lexislativo 2/2004, do 5 de marzo, polo que se aproba o Texto Refundido da Lei reguladora das Facendas Locais, áchanse expostos ao público os expedientes de aprobación inicial do Presuposto do exercicio 2018 e do catálogo de postos de traballo, aprobados ambos inicialmente pola Corporación no Pleno celebrado o día 26 de abril de 2018. Os interesados que estean lexitimados segundo o disposto no artigo 170.1 do Real Decreto Lexislativo 2/2004, do 5 de marzo, ao que se fixo referencia, e no caso do presuposto, polos motivos taxativamente enumerados no número 2 do devandito artigo 170, poderán presentar as reclamacións e suxestións que estimen pertinentes ante o Pleno por un prazo de quince días hábiles a partir da data de publicación do presente anuncio no Boletín Oficial da Provincia. Cedeira, 26 de abril de 2018. Asdo.: o alcalde Pablo Diego Moreda Gil
02/05/2018 | Administración LocalMunicipal
Betanzos
Anuncio aprobación inicial suplemento de crédito

O Pleno do Concello de Betanzos en sesión ordinaria celebrada o día 24 de abril de 2018, aprobou inicialmente o suplemento de crédito, modificación de crédito núm.8/2018, por importe de 168.625,98€. O expediente permanecerá exposto ao público durante un prazo de quince días hábiles, contados a partir do día seguinte ao da súa publicación no Boletín Oficial da Provincia, a efectos de reclamacións ante o Pleno, a tenor do disposto no artigo 177, en relación co artigo 169 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das Facendas Locais. No caso de que finalizado o prazo de exposición ao público, non se presentaran reclamacións, o expediente considerarase definitivamente aprobado. O que se fai público aos efectos previstos na dita lexislación. Betanzos, 26 de abril de 2018 O alcalde Jose Ramón García Vázquez
02/05/2018 | Administración LocalMunicipal
Carral
Designación do xurado do premio do XXI Concurso de poesía “Concello de Carral”

Logo de ver que a Xunta de Goberno Local do Concello de Carral, na súa sesión ordinaria realizada o vinte e tres de febreiro de dous mil dezaoito, en uso da atribución delegada mediante decreto 294/2015, do 6 de xullo, acordou aprobar as bases polas que se rexerá a concesión do premio do XXI Concurso de Poesía “Concello de Carral”. Logo de ver que a base 8ª daquelas establece que “ O xurado estará presidido polo Alcalde do Concello de Carral ou concelleiro ou concelleira na que delegue, e formarán parte del dúas persoas de recoñecido prestixio no eido da poesía galega e o autor gañador da edición anterior deste concurso; actuará como secretario o técnico municipal de Cultura do Concello de Carral. O xurado será nomeado polo Alcalde e darase a coñecer antes de realizar as deliberacións”. Tendo en conta que o premio do XX Concurso de poesía “Concello de Carral”, realizado no ano 2017, recaeu sobre D. Xosé Luis Mosquera Camba, pola súa obra titulada “DAS ÁRBORES TROPICAIS E DO AMOR” e que, segundo o estipulado nas devanditas bases que rexen o concurso de poesía, o autor gañador da edición anterior formará parte do xurado da edición actual En uso das atribucións que me confere o artigo 21.1 da Lei 7/1985, do 2 de abril, reguladora das bases do réxime local, por medio de decreto do 26 de abril de 2018, 1.- Designar ás seguintes persoas que haberán de integrar o xurado do premio do XXI Concurso de Poesía “Concello de Carral”: Presidenta: Dª Margarita Ramilo Varela concelleira de Cultura, por delegación puntual desta Alcaldía. Vogais: D. Sylwester Schulz Jaramago (Poeta gañador do XX Concurso de poesía “Concello de Carral”) Dª Mercedes Queixas Zas (Poeta) Dª Verónica Martínez Delgado (Escritora) Secretario: D. Carlos Lorenzo Pérez (técnico municipal de Cultura). 2.- Publicar este decreto polos mesmos medios que as bases e a convocatoria do concurso.3.- Dar conta deste decreto ao Pleno na primeira sesión ordinaria que se realice. Contra a devandita resolución, poderase interpoñer recurso de reposición perante a Alcaldía do Concello de Carral no prazo dun mes, ou directamente recurso contencioso-administrativo perante o órgano da devandita xurisdición e no prazo indicado na Lei 29/1998, do 13 de xullo, reguladora da xurisdición contencioso-administrativa. Carral, 26 de abril de 2018 O ALCALDE José Luís Fernández Mouriño
02/05/2018 | Administración LocalMunicipal
Tordoia
Anuncio padrón provisional recollida de lixo exercicio 2018

Aprobado polo Xunta de Goberno Local en sesión celebrada o día 6 de abril de 2018 o padrón fiscal da taxa polo servizo de recollida de lixo para 2018, sométese a información pública para a súa notificación colectiva de acordo co disposto no artigo 102.3 da lei 58/2003, de 17 de decembro, xeral tributaria, durante o prazo de 30 días, que contarán dende o día seguinte ao da publicación deste edicto no B. O. P. e no taboleiro de edictos do Concello. Durante este prazo, o devandito padrón estará a disposición dos interesados no Concello. Contra o acto de aprobación dos padróns e das liquidacións incorporadas a estes, os contribuíntes e, en xeral, os interesados, poderán interpoñer os seguintes recursos: 1º. Reposición, perante este Concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación, non se resolve da maneira expresa.2º.-Contencioso-Administrativo, perante o Xulgado do Contencioso Administrativo, no prazo de dous meses se a resolución do recurso de reposición é expresa, ou no prazo de seis meses dende a súa interposición, se non o fose.3º.- Poderá interpoñerse calquera outro recurso que aos interesados lles conveña. Tordoia, 26 de Abril de 2018 O Alcalde, Asdo.: Antonio Pereiro Liñares
02/05/2018 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Resolución de inscripción e publicación das táboas salariais 2014-2018 do convenio colectivo do sector de maioristas de froitas varias, hortalizas e plátanos da provincia da Coruña

Logo de ver o texto da acta do 31 de xaneiro de 2018 da comisión paritaria do convenio colectivo do sector de maioristas de froitas varias, hortalizas e plátanos da provincia da Coruña onde se contén o acordo sobre as táboas salariais definitivas dos anos 2014, 2015, 2016 e 2017 e as táboas salariais provisionais do ano 2018 (código de convenio 15001005011981), do que se solicita a súa inscripción e publicación con data 9 de abril de 2018. De acordo co disposto no artigo 90 e concordantes do Real Decreto Lexislativo 2/2015, do 23 de outubro, polo que se aproba o texto refundido da Lei do estatuto dos traballadores (BOE núm 255, do 24 de outubro de 2015) e no artigo 2.1 e concordantes do Real Decreto 713/2010, do 28 de maio, sobre rexistro e depósito de convenios e acordos colectivos de traballo, (BOE núm.143, do 12 de xuño de 2012), así coma na Orde do 29 de octubre de 2010 pola que se crea o rexistro de convenios e acordos colectivos de traballo na Comunidade Autónoma de Galicia (DOG Núm 222, do 18 de novembro) modificada pola Orde do 14 de marzo (DOG Núm.60 de 26 de marzo de 2013). Considerando que a xefatura territorial de economía, emprego e industria da Coruña é competente para resolver a inscripción do acordo sobre as táboas salariais definitivas dos anos 2014, 2015, 2016 e 2017 e as táboas salariais provisionais do ano 2018 do convenio colectivo do sector de maioristas de froitas varias, hortalizas e plátanos provincia da Coruña e para dispoñer a súa publicación segundo o disposto no artigo 62.2 en consonancia co artigo 35 do Decreto 135/2017, do 28 de decembro, polo que se establece a estrutura orgánica da consellería de economía, emprego e industria (DOG Núm 18, de 25 de xaneiro de 2018). De acordo con todo o indicado, RESOLVO: 1. A inscripción da acta do 31 de xaneiro de 2018 da comisión paritaria do convenio colectivo do sector de maioristas de froitas varias, hortalizas e plátanos da provincia da Coruña no rexistro de convenios e acordos colectivos de traballo da Comunidade Autónoma de Galicia.2. A remisión da acta do 31 de xaneiro de 2018 da comisión paritaria do convenio colectivo do sector de maioristas de froitas varias, hortalizas e plátanos da provincia da Coruña ó Boletín Oficial da provincia da Coruña para a súa publicación. A Coruña, 24 de abril de 2018 O xefe territorial de economía, emprego e industria Jordi Maria Ausin Chahbar
03/05/2018 | Administración LocalMunicipal
Ribeira
Publicidade da formalización do contrato de reparación e mellora do corpo de aseos da biblioteca municipal (Ribeira)

De conformidade co establecido no artigo 154.2 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, fanse públicas as seguintes formalizacións de contratos: Proxecto: Reparación e mellora do corpo de aseos da Biblioteca municipal (Riveira). Tipo de contrato: Contrato administrativo de obras. Financiamento: Plan Provincial de Cooperación ás Obras e Servizos de Competencia Municipal (PLAN ÚNICO DE CONCELLOS) POS+ 2017, da Excma. Deputación Provincial de A Coruña. Procedemento de licitación: Procedemento aberto con un único criterio de adxudicación (factor prezo). Órgano adxudicador: Xunta de Goberno Local (sesión da data 22 / 03 / 2018). Adxudicatario: Cys Hispania, S. L. Prezo de adxudicación: 20.586,99 euros (base: 17.014,04 euros; IVE 21%: 3.572,95 euros). Prazo de execución: 3 meses. Data da formalización do contrato: 10 / 04 / 2018. Riveira, 17 de abril de 2018 O Alcalde, Asdo./ Manuel Ruiz Rivas.
03/05/2018 | Administración LocalMunicipal
Narón
Intervención
Edicto calendario do contribuínte

A alcaldía dictou, con data de 16.03.2018, resolución en cuxo punto primeiro se presta aprobación ao calendario do contribuínte do exercizo 2018 cuxo contido literal é o seguinte: “A aprobación do calendario do contribuínte para o exercizo 2018 conforme se detalla de seguido e no que figuran as datas de inicio e fin do periodo voluntario e a data de cargo das domiciliacións bancarias para cada un dos padróns indicados: O pago da débeda tributaria, en caso de non estar domiciliada, debe realizarse dentro do periodo de pago de recadación voluntaria indicado no calendario fiscal, mediante o seu ingreso na conta restrinxida de recadación aberta a tal fin nas entidades bancarias colaboradoras dirixíndose: a) A calesqueira das oficinas das entidades bancarias colaboradoras indicadas, distribuidas polo territorio nacional. b) Por internet a través das páxinas web das entidades colaboradoras. O documento cobratorio surtirá efectos dende o día de ingreso na conta restrinxida de recadación e terá validez, respectivamente, como xustificante de pago ou carta de pago: a) Coa certificación mecánica ou firma autorizada. b) Adxuntando o xustificante de pago impreso a través da banca virtual (internet) c) Adxuntando o xustificante de pago do caixeiro automático. a) Ordes de domiciliación: A domiciliación estará vixente para sucesivos vencementos e por tempo indefinido, mentres que non se modifique ou cancele a súa petición. A domiciliación deberá ser enviada ao Concello para a súa custodia e comunicada á Entidade Bancaria para que atenda ao recibo á súa presentación. b) No suposto de recibos domiciliados, non se remitirá ao domicilio do contribuínte o documento de pago nin se lle dará o recibo para evitar cobros duplicados, sempre que a conta sexa a correcta, salvo que se devolvera o recibo, se anule a domiciliación e o Concello tivera constancia delo e existira ainda prazo para pago en periodo voluntario. Os pagos entenderanse realizados na data de cargo en conta de ditas domiciliacións, considerándose xustificante do ingreso o que a tal efecto expida a entidade de crédito onde se atope domiciliado o pago (art.38 Real Decreto 939/2005, 29 de xullo). O pago en voluntaria realizarase dentro dos prazos sinalados no calendario do contribuínte e en base ao establecido no artigo 63.3 párrafo segundo da Lei 58/2003, de 17 decembro. Transcurrido o prazo de ingreso sinalado, as débedas serán esixidas polo procedemento de prema, que determinará a esixencia dos recargos que establecen o artigo 28 e 161 da Lei Xeral Tributaria, e no seu caso, os xuros de mora e as costas do procedemento que se produzan. Narón, 27 de abril de 2018. A alcaldesa Marián Ferreiro Díaz.
03/05/2018 | Administración LocalMunicipal
Mugardos
Delegación de funcións da Alcaldía no segundo tenente de alcalde

A alcaldesa, con data 27.04.2018, dictou a seguinte RESOLUCIÓN con número 500/2018: Tendo que ausentarme do municipio, por motivos persoais, durante o día 30 de abril de 2018. E atendido que a primeira Tenente de Alcalde, a concelleira dna. María Dolores González Lorenzo, tamén se ausentará na mesma data, pola presente e de acordo co establecido no artigo 63 da Lei de administración local de Galicia, nos artigos 44 e 47.1 e 2 do Regulamento de organización, funcionamento e réxime xurídico das corporacións locais e nos artigos 8 e 90 do Regulamento Orgánico Municipal (ROM), pola presente RESOLVO: Primeiro.- Delegar a totalidade das miñas funcións no 2º Tenente de Alcalde, D. JOSÉ ROBUSTIANO FRANCO AGUSTIN CARMEN SILVIA ONI CHIEN, durante o día 30 de abril de 2018. Na documentación elaborada farase constar a autorización de dita delegación. Segundo.– Dar conta ó Pleno da Corporación na primeira sesión que éste celebre, e publíquese a mesma no B. O. P., sen prexuizo da súa efectividade dende o día seguinte ao da presente Resolución. Mugardos, asinado dixitalmente na data que figura na marxe pola alcaldesa.” Mugardos, 27 de abril de 2018. A ALCALDESA Asdo. MARÍA DEL PILAR DÍAZ OTERO
03/05/2018 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestruturas
Servizo Provincial da Coruña
Pago de xuros de demora por expropiacións con clave de obra AC/03/008.01.3.1-M2 e AC/03/008.01.3, e xustiprezos de clave AC/05/002.03.1 no Concello de Brión os días 5, 6 e 7 de xuño de 2018

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento ós propietarios cuxa relación figura exposta no taboleiro de anuncios do concello. Este pagamento corresponde ós expedientes de expropiación forzosa instruídos para o termo municipal de BRION, por mor das obras dos Proxectos: Dito pagamento terá lugar: Lugar: Casa Consistorial do Concello de BRION Data: 05, 06, 07 de Xuño de 2018 de 09:30 a 11:00 horas O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña 24 de abril de 2018 O xefe do servizo, Fdo.: Felipe de la Vega Gándara
03/05/2018 | Administración LocalMunicipal
Ribeira
Emprazamento dos interesados no recurso contencioso-administrativo (PO) 57/2018 interposto por JOSMARVEN S. L.

O Xulgado do Contencioso Administrativo nº 2 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento ordinario 57/2018, correspondente ao recurso contencioso-administrativo interposto por JOSMARVEN S. L., contra o acordo adoptado pola Xunta de Goberno Local do 14/12/2017 polo que se desestima a reclamación de responsabilidade patrimonial polos danos ocasionados por mor da anulación da licenza de obras nº 212/2008 (Expte RP/7/2015). En consecuencia, esta Alcaldía acordou na data 27/04/2018, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao referido órgano xudicial, o que se notifica para xeral coñecemento de todas as persoas interesadas no procedemento, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Riveira, 27 de abril de 2018, O alcalde Manuel Ruiz Rivas
03/05/2018 | Administración LocalMunicipal
Ribeira
Publicidade da formalización do contrato de renovación de servizos e pavimentación da rúa Álvaro Cunqueiro (Ribeira)

De conformidade co establecido no artigo 154.2 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, fanse públicas as seguintes formalizacións de contratos: Proxecto: Renovación de servizos e pavimentación da rúa Álvaro Cunqueiro (Riveira). Tipo de contrato: Contrato administrativo de obras. Financiamento: Plan Provincial de Cooperación ás Obras e Servizos de Competencia Municipal (POS) Adicional 1/2015”, da Excma Deputación Provincial da Coruña. Procedemento de licitación: Procedemento aberto con un único criterio de adxudicación (factor prezo). Órgano adxudicador: Xunta de Goberno Local (sesión da data 12 / 04 / 2018). Adxudicatario: Construccións Henryka Llumigusin Chorda, S. L. Prezo de adxudicación: 99.086,90 euros (base: 81.890,00 euros; IVE 21%: 17.196,90 euros). Prazo de execución: 4 meses. Data da formalización do contrato: 24 / 04 / 2018. Riveira, 26 de abril de 2018 O Alcalde, Asdo./ Manuel Ruiz Rivas.
03/05/2018 | Administración LocalMunicipal
Valdoviño
Aprobación inicial padrón lixo 2018

Por Resolución da Alcaldía nº 142/2018, de data 26/04/2018, aprobouse provisionalmente o padrón municipal de recollida domiciliara de lixo correspondente ao exercicio 2018, que consta de 4190 contribuíntes e ascende á cantidade de 353.558,50 euros. O que se fai público para que no prazo dun mes, contado a partir do día seguinte ao da publicación deste anuncio no BOP, os interesados poidan presentar as reclamacións que consideren oportunas; servindo esta exposición de notificación colectiva a todos os contribuíntes nos termos establecidos no artigo 102.3 da Lei 58/2003, do 17 de decembro, Lei xeral tributaria. Transcorrido dito prazo e unha vez resoltas as reclamacións presentadas, se as houbera, procederase á aprobación definitiva e publicación e abrirase o período de cobranza correspondente de conformidade co Real Decreto 939/2005, regulamento xeral de recadación. Valdoviño, 26 de abril de 2018 O alcalde: Asdo.: D. Alberto González Fernández
03/05/2018 | Administración LocalMunicipal
Laxe
Exposición pública padrón SAF marzo 2018

En data de 25 de abril de 2018 ditouse o Decreto da Alcaldía número 328/2018 cuxo teor literal é a seguinte: <<Logo de ver a Ordenanza Fiscal número 25, reguladora do prezo público pola prestación do servizo de axuda no fogar do Concello de Laxe, publicada no BOP nº 69 de 10/04/2014. Ao abeiro do previsto nos artigos 4 e 5 da mencionada ordenanza, e en cumprimento do ordenado en providencia da alcaldía de data 23/04/2018, polo negociado de intervención e contabilidade elaborouse o Padrón do prezo público pola prestación do servizo de axuda no fogar correspondente ao mes de marzo de 2018. En uso das atribucións que me confire o artigo 21.1. f) da Lei 7/1985, de 2 de abril, Reguladora das bases de réxime local, esta alcaldía Primeiro.- Aprobar o padrón do prezo público polo servizo de axuda no fogar correspondente ao mes de marzo de 2018 que importa un total de mil setecentos vinte e cinco euros e once cents (1.725,11 euros), que comprende un total de 43 recibos. Segundo.- Expoñer ao público o padrón aprobado, mediante a publicaciòn de edicto no Boletín Provincial da Provincia e no Taboleiro de anuncios da corporación, por un prazo de 15 días, contados a partir do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria (LXT). Terceiro.- Contra as liquidacións aprobadas, os interesados poderán interpor recurso preceptivo de reposición ante o Sr. Alcalde -Presidente, como establece o artigo 108 da Lei 7/1985, do 2 de abril, Reguladora das bases do réxime local e no artigo 14.2 do Texto Refundido da Lei de Facendas Locais aprobado por Real Decreto Lexislativo 2/2004, do 5 de marzo, no prazo dun mes, contado dende o día seguinte ao da publicacíon do edicto no BOP. Contra a desestimación do recurso de reposición poderase interpor recurso contencioso administrativo ante o Xulgado do Contencioso-Administrativo da Coruña, no prazo de 2 meses contado dende o día seguinte ao da notificación da resolución expresa ou de 6 meses dende que se produzca a desestimación presunta. Cuarto.- O prazo de cobro en período voluntario será de 2 meses contados a partir do día seguinte ao da finalización da exposición pública. Transcorrido o prazo do cobro en período voluntario procederase a esixir os xuros de mora e os recargos de acordo cos artigos 26 e 28 da LXT. Non obstante, tal e como prevé a Ordenanza Fiscal número 25, o cobro do prezo público realizarase unha vez transcorrido o período de exposición pública.>> Laxe, a 25 de abril de 2018 O alcalde José Manuel Mouzo Castiñeira
24/05/2018 | Administración LocalMunicipal
Corcubión
Conta xeral

Anuncio de exposición ao público da Conta Xeral do exercicio 2017 A Comisión Especial de Contas, en sesión celebrada o 15 de maio, ditaminou a Conta Xeral do Concello de Corcubión correspondente o exercicio económico 2017. O que se fai público, de conformidade co disposto no artigo 212.3 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, advertíndose que o prazo de quince días máis oito días hábiles, para a presentación de reclamacións, reparos ou observacións empezará a contar dende o día seguinte ao de publicación do presente anuncio no Boletín Oficial da Provincia. Durante o antedito prazo poderá examinarse o expediente en horario de nove a dúas, de luns a venres na Intervención do Concello. Corcubión, 21 de maio do 2018. O alcalde Manuel Insua Insua
24/05/2018 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Norte
DH. W15.61983. Adaptación estrada. Concello de Sobrado

Axencia Galega de Infraestruturas –AXI, solicita de Augas de Galicia por atoparse nas marxes de varios regatos, a autorización de obras, no lugar da estrada AC-934, parroquia de Codesoso (San Miguel), Concello de Sobrado (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.61983. As obras solicitadas consisten na execución do proxecto de:”Adaptación da AC-934 ao Plan de Baixa IMD mellorada. Treito I: PQ 12+900 ao 17+300”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sobrado ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 18 de maio de 2018 O xefe do servizo territorial Néstor Rodríguez Arias